ปวดท้องน้อยข้างขวาช่วงล่างข้างต้นขามาได้4-5วันแร้วค่ะ ไปหาที่คลินิกบอกว่าไม่รุ้เกี่ยวกับลำไส้หรือมดลูกค่ะ ให้ยาแก้ปวดท้องมดลูกกับยากระเพาะแบบน้ำมาให้กิน กินแร้วอาการเหมือนเดิมไม่ดีขึ้น เวลานอนจะนอนไม่หลับปวดท้องแบบจี๊ดขึ้นมาค่ะ อยากทราบว่าเป็นอะไรกันแน่ค่ะ
สวัสดีค่ะ อาการปวดท้องขวาล่าง อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ไส้ติ่งอักเสบ ปวดมากบริเวณขวาล่าง มักคลื่นไส้ กินได้น้อย มีไข้ ร่วมด้วย-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากได้ยามาแล้วไม่ดีขึ้น ควรกลับไปพบแพทย์อีกครั้ง อาจจะต้องมีการตรวจหน้าท้องซ้ำอีกครั้ง ร่วมกับตรวจเลือดหรือตรวจปัสสาวะเพิ่มเติมค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรรีบไปพบแพทย์